[{"text_idx": "#000000", "text": "Elkarrizketak\u201cBeti atxikitzen dugu rock zaharraren filosofia aldarrikatzailea\u201d"}, {"text_idx": "#000001", "text": "\u201cBeti atxikitzen dugu rock zaharraren filosofia aldarrikatzailea\u201d"}, {"text_idx": "#000004", "text": "Balorea duen zerbait nahi genuen ukan esku artean, musika iheskorra bilakatu baita. Frikismo bat da. Lan baten emaitza da hau azkenean; fruitu bat. CD irakurgailurik ere ez da gehiago! Erokeria da!"}, {"text_idx": "#000005", "text": "Singleka ateratzen dira orain kantuak, menturaz bideoklip batek lagundurik. Nehork ez du disko osorik gehiago entzuten. Kantuak ez du gehiago pisurik, egun mugatuak ditu. Kortaturen \u201cSarri sarri\u201d edo Hertzainak-en kantuak denek ezagutzen ditugu, belaunaldiz belaunaldi pasatu dira. Baina ez dakit gaur egungo kantuak gai izanen direnez horretarako. Rockaren munduko zein kantu gelditzen da Iparraldean? Anje Duhalderenak, Niko Etxartenak... Zer adin dute disko horiek?"}, {"text_idx": "#000007", "text": "Bai, baina zuzenekoan dugu indarra. Garai batean kantu eta talde gutiago zenez, haien indarra askoz handiagoa zen. Gaur egun, ordea, kantu anitzez gehiago dago; azken hilabeteotan esponentzialki askoz ere gehiago daude. Erokeria da. Ontsa da, medio eta aukera gehiago baita musika taldeendako, baina, aldi berean, itsaso batean itotzen dira; zaila da ateratzea."}, {"text_idx": "#000008", "text": "Norberak bere diskoa osatzen dua nahi dituen kantuekin?"}, {"text_idx": "#000009", "text": "Ikusgarria da diskoaren euskarria: artelana dirudi."}, {"text_idx": "#000010", "text": "Balatxek kristoren lana egin du diseinuan eta argazkilaritzan. Pott Bandak ere bai serigrafian. Bostehun diskoetan ez da bakar bat ere berdina denik."}, {"text_idx": "#000012", "text": "Egin genuen azken diskoaz kontent ginen, eta, zuzeneko taldea garenez, erabaki genuen zuzenekoak luzatzea. 2019aren bukaeran erabaki genuen pausa bat egitea. Hori luzatu da pandemiagatik. Hala ere, disko honentzat nahi baino gutxiago elkartu gara, zazpiok juntatzeko ez baita hain sinple. Prozesu luzea izan da beste diskoei konparatuz, baina horrek ez du erran nahi denbora gehiagorik ukan dugunik lantzeko."}, {"text_idx": "#000013", "text": "Ion Arruabarrena kolaboratzaile zena taldekide da orain."}, {"text_idx": "#000014", "text": "Aitzineko diskoan parte hartu zuen, aurkezpen kontzertura jin ere, eta, ongi pasatu zenez, poliki-poliki sartu da. Makina bat!"}, {"text_idx": "#000016", "text": "Aitzineko diskoan kanpotik laguntza anitz ukan genuen, Odei [Barroso], Amets [Arzallus], In\u0303igo Aranbarri, Jon Maia... kantu bakoitza begirada bat izan zen. Aldi honetan, berriz, ez: hiru kolaborazio salbu, beste guziak gure hitzak dira. Ez gara haiek bezain poeta, baina hitzak zuzenagoak dira, holakoak gara!"}, {"text_idx": "#000017", "text": "Kantu berrien azalean dantzagarria da."}, {"text_idx": "#000018", "text": "Ongi islatzen du gure bilakaera. Isildu bai, baina ez ginen joan. Gure sorkuntza eta aldarrikapenak kantu hauetan bildu ditugu, entzun ditugun beste musiketatik, gure saltsa eginez, ia dena idatzia baita jada."}, {"text_idx": "#000019", "text": "Niko Etxartek kolaboratzen du \u201cKukua kaiolan\u201d kantuan. Esperientzia polita izan da; harekin kantu bat grabatzea bikaina da!"}, {"text_idx": "#000021", "text": "Diskoa bera omenaldi ttipi bat da, plazer ttipia. Kolaborazioak, normalean, beti egiten dituzu modan direnekin. Xabi Solanorekin egin genuen bezala, edo Pello Reparazekin... Alta, kantua entzunez berehala Niko jin zitzaigun gogorat: kantua berea zen, ezin zen bestela izan. \u201cKukua kaiolan\u201d Larhun kaskoan idatzi genuen, artistentzat antolatzen diren erresidentzian. Ordurik gabe, jo eta jo... Bikaina izan zen! Hortik kantu bakar hau atera zen: disko berriaren lehen kantua, 2020ko azaroan. Lekuak Kaiola du izena, hortik atera diogu izenburua."}, {"text_idx": "#000022", "text": "Nola joko zenuke disko hau zuzenean?"}, {"text_idx": "#000023", "text": "Lehenik lehen kantua [\"Gaur gorri bihar beltz\"]: energia baitu, baina ez gehiegi. Gero, bosgarrena [\"Pitoz gora\"]. Erdialdera, \u201cKantu berrien azalean\u201d, gailur bezala, eta \u201cZuk dakizu\u201d. Finitzeko, Niko eta Anje, eta \u201cAzterketak euskaraz\u201d. Hala ere, \u201cKantu berrien azalean\u201d ere izan daiteke bukaeran, azken suziri gisa.... Badu Eltzegor taldeak izan dezakeen sonoritate tradizionala, baina baita ere elektro puntu bat... Funtzionatzen du, ontsa egina da, ontsa lotua; nahiz eta ez dudan uste sartzen garenik Gazteako patroietan! [kur-kur]. Ez dut uste gure helburua denik ere."}, {"text_idx": "#000025", "text": "Gehienetan, nihaurena, baina, taldeak bere egiten dituenez, libre dira, denenak. Ez dut maite ene izena ezartzea taldearena den zerbaitetan."}, {"text_idx": "#000026", "text": "\u201cIkusiko duzu\u201d denek elkarrekin idatzi genuen, nahiz eta luma nik atxiki. Errepika batean izan zen, oso polita; ez genuen sekula egina. Ez da erraza, baina posible da. Besteak, bakardadean. \u201cLanera noa\u201d Ortzik [Hegoas] idatzi du."}, {"text_idx": "#000028", "text": "Nahiago dut musika zerbait ukanez idaztea. Kantariek, berriz, nahiago dute alderantziz. Normalean hitzak sortzen ditugu lehenik, gero melodia. Bertsogintzako erritmikatik atera nahi badut ere, beti horra erortzen naiz."}, {"text_idx": "#000029", "text": "\u201cLuzatu eskua\u201d. 2015ean Grezian izan ginen hiru suhiltzaile, itsasoko giza salbazioan, Chiosen. Horren harira idatzi nuen. Esperientzia gogorra izan zen. Gu joan eta gero hasi zen baretzen. Itsuskeria ikusi genuen, tristezia."}, {"text_idx": "#000031", "text": "\u00ab40 urte igarota, ohartu gabe kantu anitz sartu dira herrian\u00bb"}, {"text_idx": "#000032", "text": "\u00abMusikak oso ondo azaltzen du Euskal Herrian zer gertatu den\u00bb"}]